मैसाम युवा सम्मान पुरस्कार प्राप्त करने के बाद अपने उद्भोदन में स्वाती शाकम्भरी ने अपनी सफलता का श्रेय अपने पिताजी को देते हुए कहा कि हर व्यक्ति के अन्दर प्रतिभा छिपी होती है, बस उसे सही समय पर निखारना होता है. यह सौभाग्य की बात है कि वह माहौल मिला और साहित्य अकादेमी के रूप में मुझे पहला मंच मिल सका. मैथिली के प्रति अपने अनुराग को दर्शाते हुए स्वाती ने कहा कि मां, मातृभाषा और मातृभूमि का जो लोग ध्यान रखें उन्हें सफल होने से कोई ताकत रोक नहीं सकती. इस मौके पर मैथिली युवा सम्मान-2018 की जूरी में शामिल निवेदिता झा और कुमकुम झा ने भी स्वाती के चुनाव को लेकर अपनी बात कही और कहा कि स्वाती की कविता समाज को सन्देश देती है.